
Grozījumi Cēsu novada domes 2024. gada 23. maija saistošajos noteikumos Nr. 13 “Cēsu novada pašvaldības nolikums”

 Izdoti saskaņā ar Pašvaldību likuma
  49. panta pirmo daļu 
 
1. Izdarīt Cēsu novada domes 2024. gada 23. maija saistošajos noteikumos Nr. 13 “Cēsu novada pašvaldības nolikums” (Latvijas Vēstnesis, 2024, 104. nr.; 2024, 243. nr.; 2025, 185 nr.) šādus grozījumus:


1.1. Izteikt 22.1.42. apakšpunktu šādā redakcijā:
“22.1.42. Jauno Līderu pamatskola;”;    

1.2. Izteikt 22.1.44. apakšpunktu šādā redakcijā:
“22.1.44. Priekuļu pamatskola;”;      

1.3. Izteikt 22.1.45. apakšpunktu šādā redakcijā:
“22.1.45. Vecpiebalgas pamatskola;”;

1.4. Svītrot 27.2. apakšpunktu;

1.5. Izteikt 93. punktu šādā redakcijā:
“93. Pašvaldības izpilddirektora vai pašvaldības pastāvīgās komisijas izdoto administratīvo aktu vai faktisko rīcību var apstrīdēt domē. Izpilddirektora vietnieka vai pašvaldības iestādes vadītāja izdoto administratīvo aktu vai faktisko rīcību var apstrīdēt izpilddirektoram.  Pašvaldības iestādes darbinieka (amatpersonas) izdoto administratīvo aktu vai faktisko rīcību var apstrīdēt attiecīgās iestādes vadītājam. Likumā un Ministru kabineta noteikumos noteiktajos gadījumos administratīvo aktu vai faktisko rīcību var apstrīdēt tajos noteiktajai institūcijai vai amatpersonai.”;

1.6. Izteikt 94. punkta pirmo teikumu šādā redakcijā:
“Jautājumu (tai skaitā lēmuma projektu) par apstrīdēto administratīvo aktu vai faktisko rīcību izskatīšanai izpilddirektoram vai domē sagatavo izpilddirektora rezolūcijā norādītā iestāde, darbinieks vai ar rīkojumu izveidota komisija.”
    
1.7. Papildināt ar 98. punktu šādā redakcijā:
“98. Iesniegumus par administratīvā akta vai faktiskās rīcības apstrīdēšanu, kas pašvaldībā saņemti līdz 2026. gada 31. decembrim, izskata un lēmumu par tiem pieņem atbilstoši kārtībai, kas bija spēkā līdz 2026. gada 31. decembrim.”
2. Šo saistošo noteikumu 1.5., 1.6. un 1.7. apakšpunkts stājas spēkā 2027. gada 1. janvārī. 
 

 
 
 
 

 

 

 

 

 




